TILAISUUS 2 (TYÖPAJA): KOULUTUSSUUNNITTELIJAFOORUMI 5.4.2018 KLO 13-16

**Kenelle:** tutkinto-ohjelmien koulutussuunnittelijoille ja muille OMA-tukihenkilöinä toimiville, paikalla noin 12 hlöä.

### **Tavoite:**

- muotoilla ehdotus OMA-tukiverkoston roolista OMA-palvelujen kehitystyössä, käyttöönottovaiheessa ja arkikäytössä sekä oman työn tukena -> liitetään osaksi Metropolian OMA-kehitystyön prosessikuvaa

- muotoilla ehdotus OMA-tukihenkilön tehtävänkuvasta -> liitetään osaksi toimintakulttuurin muutosta kampuksilla

### RUNKO:

1. ALOITUS klo 13.00 - 13.15: Miten näen itseni OMA-tukihenkilönä tällä hetkellä & Toimintani OMA-tukiverkostossa

Fasilitointimenetelmänä tunnelmajana: huoneessa on kaksi fläppiä, joissa kummassakin lukee väittämä. Oallistujia pyydetään asettautumaan kahden fläpin välille siihen kohtaan, mihin tuntevat kuuluvansa. Janalle asettautumisen jälkeen keskustellaan siitä, miksi asettautui juuri tähän kohtaan.

1. YMMÄRRYKSEN LUONTI klo 13.15 - 13.45: OMA-palvelujen kehittäminen Metropoliassa

Menetelmänä: luento

1. RATKAISUJEN IDEOINTI klo 14.00-15.00: Millainen on toimiva OMA-tukiverkosto? Mitä OMA-tukihenkilö tekee uusilla kampuksilla?

Fasilitointimenetelmänä World Café: Osallistujat jaetaan neljään ryhmään, ja jokaisella ryhmällä on yksi annettu aihe, minkä parissa työskennellään. Tämän jälkeen ryhmät lähtevät kiertämään muiden ryhmien tuotoksia, niin että jokaisesta ryhmästä yksi jäsen jää kertomaan ryhmänsä tuotoksista fläpille, muiden ryhmien jäsenet voivat täydentää.

*Pienen osallistujamäärän vuoksi alkuperäisestä suunnitelmasta kuitenkin poikettiin, ja osallistujat jaettiin neljän ryhmän sijasta kahteen ryhmään, ja kukin ryhmä työsti kaikkia neljää aihetta.*

1. TOIMENPITEISTÄ SOPIMINEN klo 15.00-15.45: Ryhmätyöskentelyn jälkeen ryhmät esittelevät työnsä tulokset ja keskustellaan yhdessä aiheista ja tuotosten jatkotoimenpiteistä.
2. ARVIOINTI 15.45-16.00: Tilaisuuden lopuksi keskustellaan iltapäivän kulusta ja työskentelystä ja palautetta tilaisuudesta kerätään palautejanalla, jossa on neljä väittämää, ja osallistuja merkitsee omat tunnelmansa janalle ruksilla.